אחרי השגת המקום השישי באולימפיאדה, בתה של מאמנת נבחרת ההתעמלות האמנותית אירה ויגדורצ'יק הגיבה ליחס כלפי אימה והוסיפה: "מעריכים פה את מי שמביא תוצאות, יכול להיות שהדברים היו צריכים להתנהל אחרת". צפו
ynet ספורטפורסם: 22.08.16 , 13:02
צפו בשיחה עם רחלי ויגדורצ'יק
לאחר הסערה הגדולה שליוותה את ההכנות של נבחרת ההתעמלות האמנותית לאולימפיאדת ריו, הנבחרת סיימה אתמול (א') במקום השישי והמכובד. היום התייחסה בתה של המאמנת אירה ויגדורצ'יק, רחלי, להישג הנהדר של הבנות, ליחס כלפי אימה מצד כל הגורמים ועל העתיד של אימה באיגוד ההתעמלות.
שמענו את אמך מפרגנת מצד אחד לבנות וגם מצד שני מותחת ביקורת גם על האיגוד, גם על הארגון בריו ואומרת בעצמה שהיא מפוטרת מהאיגוד ותוהה אם מישהו רוצה לקחת אותה.
"האמת שכל הנבחרת, כל הצוות, מסיים קדנציה של ארבע שנים, והם כולם חתומים לארבע שנים, לא רק היא, אז למעשה החוזה שלה מסתיים ולגבי ההחלטות של האיגוד, יש להם עכשיו בטח בחירות, ותמיד אחרי קדנציה אולימפית לוקח חודשיים-שלושה עד שהאיגוד מקבל החלטות לגבי ההמשך".
היא קיבלה איזה מסר מהאיגוד: את לא רצויה?
"לא, לא שאני יודעת. אני יודעת שהמערכת מאוד מחזקת ומאוד תומכת וגאים בתוצאות, ובסופו של דבר היא מאמנת שהביאה הכי הרבה מדליות לענף הזה אי פעם אז כולם מעריכים את זה".
צפו בויגדורצ'יק מדברת עם הנשיא
היא רוצה להישאר?
"לא דיברתי איתה על זה אישית, אני לא יודעת מה יהיו ההחלטות שלה. אני כן יודעת שההתעמלות האמנותית זה באמת כל כולה ויחד עם זאת גם להראות את ישראל. היא הרי עלתה לישראל בעקבות אנטישמיות בגיל צעיר מאוד, והיא כל הזמן מנסה לנצל את המעמד של ההתעמלות כדי להוכיח לעולם שגם ישראל יכולה, שגם הישראליות יכולות להיות בטופ העולמי, זה מה שמניע אותה. אני חושבת שזה גם יהיה מה שיניע אותה בהמשך".
המניעים שלה הם עדיין הציונות וקידום הנבחרת?
"לא דיברתי איתה אחרי זה, זה לא המילים שלה. אלו המילים שלי מההיכרות שלי איתה, אני לא יודעת לאיזו החלטה היא תגיע, אבל אני נוטה לחשוב שכן".
"הדברים היו צריכים להתנהל אחרת". רחלי על היחס לאימה(צילום: רויטרס)
מה את חושבת על היחס שהיא קיבלה, גם מהאיגוד וגם מהתקשורת והמדינה בכלל?
"אני חושבת שמעריכים פה מאמן שמביא תוצאות ועושה תוצאות. קשה לפעמים לקבל שגם יחד עם
התוצאות תמיד תבוא גם ביקורת וברגע שאתה הופך להיות מדליסט - היא מאמנת את אלופת אירופה, אז באה גם ביקורת. זה בסדר, זה בא ביחד. זה פחות או יותר מה שאני חושבת על זה".
היא לא הרגישה פגועה בחודשים האחרונים, כשהיו דברים לא פשוטים שנאמרו?
"שוב, את שואלת שאלות שהיא צריכה לענות עליהן, אני מניחה שכן, אני חושבת שתמיד צריכים לעמוד מאחורי המאמן, ויכול להיות שהדברים היו צריכים להתנהל אחרת, אבל זה התרחש וקרה. אני מניחה שאם היא תרצה בבוא הזמן, היא תאמר את הדברים שהיא חושבת".
אירה ויגדורצ'יק והנבחרת